Къалащхьэм и зэхьэзэхуэ зэIуха
Мэзкуу дэт «Олимпийская деревня-80» спорт комплексым щекIуэкIащ 2001 — 2002 гъэхэм къалъхуахэм алыдж-урым бэнэкIэмкIэ я къалэ зэхьэзэхуэ. Абы фIы дыдэу зыкъыщагъэлъэгъуащ Къэбэрдей-Балъкъэрым и гъэсэнхэм.
Я хьэлъагъ елъытауэ щыбэна гупхэм дыщэ медалхэр къыщахьащ Будаев Омар (кг 60), Щамырзей Къантемыр (кг 71-рэ), Гъуэныбэ Iэуес (кг 80). Ещанэ увыпIэхэр яубыдащ Созаев Нодаррэ (кг 42-рэ) Темырчы Тамерланрэ (кг 60).
ИщхьэкIэ къэдгъэлъэгъуа спортсменхэм Iэмал къахукъуэкIащ мазаем и пэм Ингушым щекIуэкIыну урысейпсо зэхьэзэхуэм хэтыну.
МЭЗКУУ Къанщобий.
